III. BOSHQARUVDA ZAMONAVIY YONDASHUVLAR
3.6. “Rahbar va pedagog imidji” moduli
1-mavzu: Rahbar va xodimlar imidjiga qoʻyiladigan zamonaviy yondashuvlar
(2 soat ma’ruza mashgʻuloti)
REJA 
	1.Rahbar imidjini rivojlantirishda ong osti imkoniyatlarining roli.
	2.Zamonaviy rahbar imidjini shakllantirishga qoʻyiladigan talablar mazmuni.
	3. Imidjning xususiyatiga qarab ajratilinadigan turlari, oʻziga xos jihatlari, rivojlantirish bosqichlari.
	4. “Vizual imidj”, “Verbal imidj”, “Noverbal imidj”, “Bevosita imidj”, “Bilvosita imidj”, “Korporativ imidj” va boshqa  imidjning turlari.
5. Verbal imidjni shakllantirish va rivojlantirish usullar. 

GLOSSARIY
Boshqaruv (umumiy koʻrinishda) — ikkita obyektlar oʻzaro hamkorligining ma’lum turi — bunda ulardan biri boshqaruv subyekti holatida, boshqasi esa boshqaruv obyekti holatida boladi. 
Boshqaruv vazifalari — boshqaruv faoliyatining nisbatan mustaqil, ixtisoslashtirilgan va ajratilgan turlari. 
Boshqaruv jarayoni — tashkilot resurslarini u tomonidan oʻzining maqsadlariga yetishish uchun shakllantirish va ulardan foydalanish boʻyicha uzluksiz oʻzaro bogliq harakatlarning majmuasi. 
Muvofiqlashtirish — boshqaruv vazifalaridan biri boʻlib, uni amalga oshirish firmaning ichki holatini tashqi muhit sharoitlari bilan muvofiqlashtirish, tizimning barcha boʻgʻinlari ishdagi muvofiqlikni ular oʻrtasida oqilona aloqalar (kommunikatsiyalar), tizimchalar oltasidagi oʻzaro hamkorliklarni olnatish yoʻli bilan ta’minlash, boshqaruvning barcha vazifalari yagonaligi va muvofiqligini ta’minlashdan iborat boʻladi. 
Nazorat — menejmentning dasturlar, rejalar vazifalar, boshqaruv qarorlari bajarilishini ta’minlash boʻyicha vazifasi. U oʻz ichiga boshqaruv obyektidagi jarayonlarning borishi orqasidan kuzatish, nazorat qilinayotgan parametrni berilgan dastur bilan solishtirish, dasturdan chetga chiqishlar, ularning sabablari va xarakterini aniqlashni oladi. Boshqarilayotgan obyektda sodir bolayotgan jarayonlar nazoratning obyekti boladi. 
Nazoratning ikkita asosiy shakllari mavjud — faol va passiv. Passivi qandaydir jarayonni yanunlanishi boʻyicha diskretli amalga oshiriladi, faoliyatda butun jarayon davomida boshqarilayotgan obyektga ta’sir kolsatiladi, bu chetga chiqishlarni bartaraf etish va jahl bilan ta’sir kolsatishni o ln in i qoplashga imkon beradi. 
Nizo (janjal) — ikkita yoki koʻproq tomonlar, ya’ni aniq shaxslar yoki guruhlar oltasidagi ziddiyat bolib, bunda har bir tomon oʻzining nuqtayi nazari yoki maqsadi qabul qilinishiga harakat qiladi va boshqa tomonni shunday qilishiga xalaqit beradi. 
Noverbal axborotlar — joliatuvchi tomonidan soʻzlardan foydalanmasdan yuborilgan axborotlar. Norasmiy jamoa — kishilarning sirtqi ta’sir natijasida emas, balki ichki sabab natijasida vujudga kelgan guruhi, u ma’lum maqsadlarga erishish uchun vaqtinchalik oʻzaro hamkorlikka kirishadi. 
Mamlakatimiz iqtisodiyoti jadal sur’atlar bilan oʻsayotgan bir vaqtda, erkin raqobat va aholining turmush farovonligini ta’minlashda, tashkilot va korxonalarda boshqaruv faoliyatini samarali tashkil qilishda rahbarlik mahorati muhim ahamiyatga ega. Rahbar keng dunyoqarashga va tashkilotlardagi ichki oʻzaro aloqalarni va tashqi muhit bilan oxirgi oʻzaro ta’siri masalalari boʻyicha fikrlash tizimiga ega boʻlishi kerak. U yuqori umuminsoniy sifatlarga va psixologik qobilyatlarga, aqlli va ongli riskka borishni bilishi kerak. 
Boshqaruv faoliyatini muvaffaqiyatli amalga oshirishning rahbar yoshiga bogʻliqligi rivojlangan mamlakatlar tadqiqotlariga asoslanadi. Aniqlanishicha, Yaponiya qayta ishlab chiqarish yirik kompaniyalari rahbarlarining oʻrtacha yoshi 63,5 boʻlsa, shu toifa amerikalik rahbarlarning yoshi 59 da ekan. Yaponiya yirik kompaniya rahbarlarini oʻrganishda uchraydigan va taajjublanarli jihatlardan biri, ularning yoshi ulugʻligidir. Ba’zi bir tashkilotlarda (masalan, «Sony Corporation») kompaniya prezidentining yoshi 65 deb cheklangan boʻlsada, lekin koʻpgina avtomobil sohasidagi firma rahbarlarining yoshi 75 va undan yuqoriligi ajablanarli hol emas. Umuman olganda, Yaponiyada xodimning korxonaga bir umr yollanish tajribasi qoʻllanadi. Ma’lum boʻlishicha, yuqori boʻgʻin rahbarlarining koʻpchiligi oʻz tashkilotida 30 yildan ortiq ishlaydi. Bu sohada oʻtkazilgan tadqiqotlar shundan dalolat beradiki, katta yoshli rahbarlar, agar ularning sogʻligi koʻngildagiday boʻlsa, ushbu tashkilot uchun katta tajriba manbaidir. Rahbarning ulugʻyoshi haqida gapirar ekanmiz, nafaqat uning biologik jihati, balki, ijtimoiy tomoni, hayotiy tajribasini ham nazarda tutishimiz darkor. Zero, «Qari bilganni pari bilmas», deb xalqimiz bejiz aytishmagan. Biroq, ishlab chiqarishga zamonaviy texnologiyaning kirib kelishi, ularni oʻzlashtirishda ma’lum mahoratni talab qiladi. Baxtga qarshi, hozirgacha kompyuterda ishlashni oʻrganolmayotgan katta yoshli rahbarlarni uchratish qiyin emas. Shu jihatdan olganda, yosh rahbar koʻpincha tashkilotga ilgʻor texnologiya va tezkorlik olib kiruvchi omil sifatida qabul qilinadi. 
Yosh rahbar boshqaradigan tashkilotdagi xodimlarning oʻrtacha yosh koʻrsatkichi koʻpincha past boʻladi. Yoshlik (30-35 yosh atrofida) bu yangilik va kashfiyotlarga moyillik, ijodiylik, qoʻrqmaslik va oʻzguruvchan muhitga moslashuvchanlik bilan ifodalanadi. Afsuski, bunday tashkilotda katta yoshdagi (40-45 dan yuqori) xodimlarga, hatto, shubha bilan qarashadi. Lekin, aniqlanishicha, inson 35-55 yoshlarida oʻz kasbining mohir ustasiga aylanadi, oʻz sohasidagi bilimni yaxshi egallaydi va ixtirolarni joriy etishga oʻzida ishtiyoq sezadi. Shu bilan birga, unda vaziyatni sovuqqonlik bilan tahlil etish, vazminlik kayfiyati shakllanadi. 
Albatta, hamma yosh rahbar ilgʻor texnologiya tarafdori va shunga moyil deb aytish qiyin, lekin yoshlarga zamonaviylik xos. Bu esa oʻz navbatida, yosh rahbarning zamonaviy va ilgʻor ishlab chiqarish uslublariga murojaat etish ehtimolini kuchaytiradi. Xalqimizda, yoshi katta boʻlsa ham koʻngli yosh degan ibora bor. Demak, zamonaviy rahbar yoshidan qat’i nazar ilgʻor texnologiyalar tarafdori, tashkilot miqyosida zamonaviy ishlab chiqarishni joriy etishga qobiliyatli boʻlishi lozim. Bu esa davr talabidir. 
Yana bir muhim jihat, rahbar imidji qanday boʻlishi kerak? Avvalo, imidj atamasiga e’tibor qaratamiz. Imidj – (ing. imij – qiyofa, tasvir) odamlar ongida muayyan shaxs, tashkilot yoki boshqa ijtimoiy ob’ektga nisbatan yuzaga keluvchi, idrok etilayotgan ob’ekt haqidagi axborotni oʻzida mujassamlashtirgan va ijtimoiy xulq-atvorga da’vat etadigan muayyan sintetik obraz. Zamonaviy rahbar imidjini yaratish – bu uning yuzi, kiyinishi, qalbi, sogʻlom fikri, muomala madaniyati, boshqaruvchilik san’atini mukammal egallaganligi, kompetentlik: bilimi, tafakkuri, kasbiy mahorati, farosati, kamtar, xushmuomalalik kabi insoniy fazilatlari, goʻzallik, axloqiylik, oʻgit va ibrat, ustoz va shogird an’analariga tayangan holda insonning nufuzini koʻtarish, obroʻyini oshirish, hurmatga sazovor boʻlishidir. 
Boshqaruv tizimida rahbar xodimning faoliyati muhim oʻrin egallaydi. Bu esa, oʻz tavsifi boʻyicha siyosiy va mumtoz faoliyatdir. Rahbar xodim davlat koʻrsatmalarini roʻyobga chiqaradi, u xoʻjalik tizimida davlatning vakili hisoblanadi. Boshqacha qilib aytganda, haqiqiy rahbar xodim Ushbu jamoaning ilgʻor kishisi boʻlib, u oʻz korxona va tashkilotining foydasini koʻzlovchi va korxona sha’nini himoya qiluvchi shaxsdir. 
Hech kim rahbar boʻlib tugʻilmaydi, faqat oʻzi – sidqidildan qilgan mehnat va uning samarali natijalari bilan shaxs oʻzining rahbarlikka loyiq xususiyatini namoyon qiladi. Rahbar xodim mehnatning muhim omili - qaror qabul qilish va uni bajarishda har xil boshqaruv apparati boʻgʻinlari harakatini toʻgʻri yoʻnaltirishdan iboratdir. 
Mamlakatning psixologlari Oʻzbekistonda zamon talablariga toʻla javob beradigan,chuqur ilmiy tadqiqot namunalarini namoyish qilayotgan, ilgʻor gʻoyalarni ishlab chiqayotgan rahbar psixologiyasiga zoʻr qiziqish bilan qaramoqdalar. Rahbar psixologiyasining predmeti, tadqiqotlar qamrovining kengligi, toʻplangan empirik dalillarning boyligi, ularning rang-barangligi, tahsinga sazovorligi, tatbiqiy xususiyatga ega ekanligi, ontogenez asosiy bosqichlarining bir davrning oʻzida oʻrganilishi har qanday ilmiy izlanuvchini hayratga soladi. Shu sababdan keyingi yillarda Oʻzbekiston psixologlari ham rahbar psixologiyasi bilan yaqindan tanishish ehtiyojini his qilmoqdalar, chunki boy tajribalar bilan tanishmasdan turib, bugungi kun talabiga mos ilmiy nazariyalar ishlab chiqish mumkin emas. Boshqaruv tizimining mohiyatiga chuqurroq kirib borsak uning nihoyatda turli-tuman sinoatlarga boyligini koʻramiz. Kattami, kichikmi, qaysi mansabda boʻlishidan qat’iy nazar, har bir rahbar oʻzishiga talab darajasida yondashishi uchun nimalarni bilishi, qanday fazilatlarga ega boʻlishi kerak, degan savol esa hamisha koʻndalang turadi. Boshqaruvda tajriba, koʻnikma, mahorat, bilim, aql va idrokning roli katta. Ammo eng avvalo, boshqaruv, bu san’at, aniqroq aytganda ijoddir. Rahbarga ham xuddi san’atkor uchun zarur boʻlganidek talant va iste’dod lozim. Shuni koʻrishiz mumkinki, har kimdan san’atkor chiqmaganidek, istagan odamdan ham yaxshi rahbar chiqavermaydi. Rahbar oʻz qobilyatini, iste’dodini ishga solib izlanadi, shu maqsadda hayotni, odamlarni chuqur oʻrganadi. Natijada toʻplagan bilimlari, tajribalarni boshqaruvning umumiy qonuniyatlari asosida shakllantirib oʻzining rahbarlik usulini yaratadi. U oʻz boshqaruv usullarini shakllantirishda mutlaqo erkin shaxsdir, ammo uning rahbarlik usuli ijobiy natija berishi kerak. 
Hozirgi paytda respublikamizda bozor munosabatlariga oʻtish jarayoni davom etmoqda. Yangi asr boshida ijtimoiy islohotlar amalga oshirilmoqda. Jamiyat ma’naviy yuksalish va yangilanish sari bormoqda. Boshqaruvning chinakam, sharqona, ilmiy nazariyasini ishlab chiqish va uni amalga oshirish uchun koʻplab izlanishlar olib borilmoqda. IMIJ (ing. image, lot. imago — timsol, koʻrinish) — shaxs, hodisa, narsani ommalashtirish, reklama qilish va h. k. maqsadlarda odamlarga hissiy-ruhiy ta’sir koʻrsatishni koʻzlab shakllantiriladigan qiyofasi; targʻib qilish vositalaridan biri. Imij soʻzi bizning tilga kirib kelganiga uncha koʻp boʻlgani yoʻq, va uning ma’nosi, deyarli “obraz” – u yoki bu ob’ekt, xodisa yoki inson toʻgʻrisidagi tasavvur tushunchasi deb qabul qilinadi. U juda murakkab va koʻp qirralidir: unga koʻpchilik omillar ta’sir koʻrsatadi va uning oʻzi ham bizning onggimizga ta’sir oʻtkazadi. Siz inson bilan muloqot qilishni xohlaysizmi yoki yoʻqmi? Koʻrinishidan uning hamma narsasi me’yordagidek, lekin baribir negadir koʻngil unga talpinmaydi. 
Odatda, xamma gap imijda, yoki – ma’lum bir insonning obroʻsida.
Rahbarning psixologik saviyasini kamol toptirish masalasi mehnat kollektivini samarali boshqarishda asosiy talab va ajralmas shartlardan hisoblanadi. Imij - ushbu saviyaning tarkibiy qismlaridan biri boʻlib, u koʻp hollarda rejalashtirilgan vazifalarni amalga oshirishda tayanch boʻlib xizmat qilishi mumkin. Oʻz imijini yanada takomillashtirish ustida ishlar ekan, rahbar amaliy muloqot madaniyatini koʻtaradi hamda boʻysunuvidagilar bilan oʻzaro munosabatning optimal, eng qulay sharoitlarini yaratadi. Rahbar imiji uning oʻz professional faoliyatida qoʻllaydigan bilimlari, koʻnikmalari, vakolatlari, va albatta, qadriyatlarining qay darajada ekanligidan xabar beradi. Shu bilan birga, rahbar imiji tashkilot madaniyati, yutuqlari bilan ham chambarchas bogʻliqdir. Rahbarda oʻz mehnat faoliyati davomida uni oʻrab turgan sotsiumda oʻzi haqidagi ijobiy fikrni shakllantirishga nisbatan zarurat uygʻonadi. Buning sababi turlicha boʻlishi mumkin. Ya’ni, oʻz martabasini oshirishga intilish, yangi lavozimni qabul qilish, kollektivda bundan-da yuqoriroq pogʻona - ijtimoiy huquqqa ega boʻlish istagi, ba’zida esa, oʻziga nisbatan mavjud boʻlgan salbiy fikr va tasavvurni oʻzgartirish kabi. Shu bilan birga, rahbar, oʻzi xohlaydimi yoki yoʻq, boʻysunuvidagilar orasida fe’l-atvor, oʻz faoliyatiga nisbatan munosabati kabi sifatlarda boshqalarga namuna, oʻrnak boʻlib xizmat qiladi. 
Koʻp hollarda, boʻysunuvdagilar, aynan rahbar sharofati bilan, tashkilotda hamda jamiyatda mavjud boʻlgan me’yorlar, qadriyatlar va an’analarni oʻzlashtirib, kezi kelganda, unga taqlid ham qiladilar. Imijni yaratish kabi muammoga psixologiyaning turli yoʻnalishlarida ushbu masala bilan shugʻullanadigan koʻpgina mualliflarning tadqiqotlari bagʻishlangan. Siyosiy psixologiya, reklama, marketing, san’at psixologiyasi – psixologiya fanining turli yoʻnalishlarining bir qismigina boʻlib, ular samarali imijni shakllantirish muammosi bilan faol shugʻullanadi. Boshqaruv imijeologiyasining ahamiyati ortib, u insonlar hayotiy faoliyatining barcha sohalariga kirib bormoqda. Demak, boshqaruv tizimida faoliyat koʻrsatuvchi shaxslar munosib ravishda imijga ega boʻlishlari shart. Imijeologiya – shunday ilm va san’atki, unda insonning tashqi koʻrinishiga shaxsiy jozibadorlikni berish sirlari ham oʻrgatiladi. Bu fanga koʻra, imiji baland inson boshqalardan oʻz nufuzi va jozibasi bilan ajralib turadi. Imij – insonning ishbilarmonlik va boshqa ijobiy xususiyatlarini kattalashtirib koʻrsatadigan oynaga oʻxshaydi. 
Uning eng yaxshi jihatlarini namoyon etishga xizmat qiladi. Har qanday tashkilot ham oʻz imijiga ega boʻlishi zarur. Imiji past tashkilot odamlar e’tiboridan qolib ketaveradi. Demak, tashkilot imijini yaratib borish juda muhim vazifalardan biri hisoblanadi. Bu vazifa avvalo oʻsha tashkilot rahbarlari zimmasiga yuklatiladi. Tashkilot imijini yaratish uchun rahbarlar oʻz xodimlari bilan tez-tez suhbatlar, bu borada oʻquv-seminarlari oʻtkazib turish maqsadga muvofiqdir. Oʻquv-seminarlarining mavzulari esa turlicha boʻlishi mumkin: kabinetda tashrif buyuruvchilarni kutib olish, ular bilan muloqotda boʻlish, oʻz xodimlariga nisbatan munosabat, oʻz tashqi qiyofasiga e’tibor va hokazo… Insonda, asosan ommaviy axborot vositalarining ta’siri sababli, imij tushunchasi haqida oʻz shaxsiy tasavvuri hosil boʻldi. Bu, boshqa insonlarning koʻzi bilan qaralgan odam obrazi, insonlar ongida bizning shaxsimizga birikib ketgan bir qator stereotiplarning (bir xillikning) spektri, shuningdek, bizning, boshqalarga oʻtishi mumkin boʻlgan oʻz-oʻzimiz haqimizdagi tasavvurimiz; ijtimoiy tarmoqdagi profilda “yoqdi” belgilari vositasida hisoblanadigan shaxsning ijtimoiy tarmoqlardagi tashqi rasmi va boshqa insonlar uchun jozibaliligi.
Insonning mimikadan iborat imiji – mimika, yuzning ifodasi, tabassum. Inson qalbining hissiyotlarini, uning mimkasi (yuz xususiyatlari) va qarashidan boshqa hech narsa aks ettira olmaydi. Shuning uchun, siz qay darajada mimikaga ega ekanligingiz, siz namoyish qilmoqchi boʻlgan narsani u qanchalik ifoda etishi haqida bilish zarur. Koʻpchilik odamlar tabiatan jozibador imijga ega boʻladilar, lekin, qoidadagidek, insonlarning hurmatlari, oʻz-oʻzini taqdimotini qila olish san’atiga koʻra yuzaga keladi, chunki bu san’atsiz, har qanday faoliyatda yirik muvaffaqiyatlarga erishib boʻlmaydigan, inson e’tiborining xursandchiligini sezib boʻlmaydi. Xulosa qilib aytilganda rahbar imidjiga avvalambor rahbarning jamiyatda, har bir tashkilotda, xodimlar va hamkasblar oʻrtasidagi munosabatlar, xulq-odobi, madaniyati, nutqi, ovoz tempi, ma’suliyatliligi, adolatliligi va tashqi koʻrinishi (soch turmagi, pardozi, kiyinish uslubi) va hokazolarni misol tariqasida aytib oʻtimishimiz kerak. Rahbar tashkilotda xodimlar uchun namuna obraz hisoblanadi. Ish faoliyatida har bir rahbarning oʻzini tizimi boʻlgandek imidjini ham oʻzini oʻrni bor. Adolatli, ma’suliyatli, talabchan, ishbilarmon rahbarlar har doim ish faoliyatini kuzatib, nazorat etishi lozim. Kamchiliklar anglashmovchilik borasida rahbar imidjidan foydalanib toʻgʻri qaror qabul qilishi kerak deb bilaman.
Yuqori lavozimga mansub rahbar oʻz boshqaruv faoliyatida muvaffaqiyatga erishishi uchun anchagina yuksak aqliy koʻrsatkichga ega boʻlishi kerak. Bunday salohiyat kutilmagan vaziyatni tahlil etishda, muammoni hal qilish jarayonida bir necha vazifani parallel ravishda boshqarish zaruratidan kelib chiqadi. Lavozim talablari turli boʻgʻin rahbarlari uchun turlicha aqliy salohiyat zarurligini ta’kidlaydi. Yuqori boʻgʻin rahbarlari aniq ifodalangan ijtimoiy intellektga ega boʻlishlari shart. Ular tashabbuskor, muloqotga boy, yuksak siyosiy va ijtimoiy mavqyega ega, ishga aloqadar tanish-bilishlari koʻp, intuitsiyasi rivojlangan va tashkilot faoliyatining qayerga yoʻnalishini tezda payqab olishlari kerak. Har qanday tashkilotdagi asosiy ogʻirlikni oʻziga oluvchi oʻrta boʻgʻin rahbarlarida esa maxsus qobiliyat koʻproq rivojlangan boʻlishi lozim. Ular ishga diqqat-e’tiborli, mas’uliyatli, katta hajmdagi miqdoriy va sifat ma’lumotlarini tahlil etish qobiliyatiga ega shaxslardir. 
Yuqorida aytib oʻtilgan umumiy qobiliyatlar, muvaffaqiyatli boshqaruvni ta’minlovchi zarur shaxs xislatlarini aniqlash, va ularni rahbarlikda rivojlantirish masalasini dolzarb qilib qoʻyadi. Natijada nafaqat mazkur xislatlarni aniqlash, balki bu yoʻnalishdagi tadqiqotlarni tashkil etish boʻyicha bir qator vazifalarni hal etishni talab qiladi. Bu borada amaliy faoliyat olib boruvchi tadqiqotchilarning ta’kidlashicha, rahbarlarni baholash kadrlar bilan ishlash masalasining eng nozik qismiga aylangan. Inson tajribasi va uning boshqaruv faoliyatida namoyon boʻlishi ikki asosiy masala orqali tahlil qilinadi. Birinchidan, yuqori boʻgʻin rahbari uchun boshqaruv tajribasi zarur, shuningdek, ulardan hayotiy tajribaga ega boʻlish ham talab qilinadi. Ikkinchidan, oʻrta boʻgʻin rahbarida esa oʻz sohasi boʻyicha kamida uch yillik tajriba boʻlishi lozim. Bu toifa rahbar tajribasini tahlil etar ekanmiz, asosiy e’tibor kasb sohasiga qaratiladi. Odatda psixologiya fanida qobiliyatning umumiy va maxsus turlari koʻrsatiladi. Umumiy qobiliyatlar shaxsning har qanday faoliyatga kirishishida muvaffaqiyat uchun imkoniyat yaratsa, maxsus qobiliyat faqat ayrim yoʻnalishdagi faoliyat turida muvaffaqiyatga erishish uchun asos boʻladi. Mana shunday umumiy qobiliyat turkumiga inson aqlini, ya’ni intellektni kiritish mumkin. Rahbar intellekti qanchalik yuqori boʻlishi kerak, degan savol, albatta, bahsdan xoli emas. 
Ba’zi tadqiqotlar shuni koʻrsatdiki, oʻta yuqori intellekt yuksak rahbarlik malakalarini amalga oshirishga xalaqit berar ekan. Shunday deyishning asoslaridan biri – qaror qabul qilishda haddan tashqari aql ishlatish bu jarayonni yanada choʻzib yuborishi mumkin. Shuning uchun boshqa bir qator tadqiqotchilar, rahbarda nazariy aqldan koʻra, amaliy aql rivojlangan boʻlishi kerak Darhaqiqat, oilada toʻngʻichlik oʻz mavqyeiga koʻra ma’lum mas’uliyat ham demakdir. Oʻzbek oilalaridagi koʻpbolalik sharoiti toʻngʻich farzandga ota-onaga madadkor boʻlish, kichiklarga rahnamolik qilish va nazoratni oʻz boʻyniga olishini taqozo etadi. Bu esa shakllanayotgan shaxsning tashkilotchilik va nazoratga boʻlgan imkoniyatini yanada oshiradi, kelgusi faoliyatida oʻz-oʻzini idora eta olish qobiliyatini shakllantiradi. Ishlab chiqarish sharoitida inson xulqini tushunish va uni boshqarish uchun shaxs tabiati haqida ma’lum bir ma’lumotga ega boʻlish kerak. Tashkilotda shaxs oʻzgalar bilan munosabatga kirishar ekan, demak, u turli ijtimoiy guruhlar faoliyatida qatnashadi. Shu munosabat bilan shaxs a’zo boʻlgan guruh va jamoalarga xos psixologik qonunlarni ham tahlil etish zarurati tugʻiladi. Boshqaruv jarayonini psixologik tahlil etish masalasi, avvalambor, rahbarning faoliyatini takomillashtirishni oʻz oldiga maqsad qilib qoʻyadi. Yosh rahbar boshqaradigan tashkilotdagi xodimlarning oʻrtacha yosh koʻrsatkichi koʻpincha past boʻladi. Yoshlik (30-35 yosh atrofida) bu yangilik va kashfiyotlarga moyillik, ijodiylik, qoʻrqmaslik va oʻzguruvchan muhitga moslashuvchanlik bilan ifodalanadi. 
Afsuski, bunday tashkilotda katta yoshdagi (40-45 dan yuqori) xodimlarga, hatto, shubha bilan qarashadi. Lekin, aniqlanishicha, inson 35-55 yoshlarida oʻz kasbining mohir ustasiga aylanadi, oʻz sohasidagi bilimni yaxshi egallaydi va ixtirolarni joriy etishga oʻzida ishtiyoq sezadi. Shu bilan birga, unda vaziyatni sovuqqonlik bilan tahlil etish, vazminlik kayfiyati shakllanadi. 
Oʻqituvchi imidji individual va shaxsiy sifatlari, kasbiy faoliyati va xulqining kommunikativ xususiyatlari kabi xossalardan iborat. Imidjni nimadan boshlab shakllantirish kerak? Imidjning ma’lum qoidalariga tayanib, uning asosiy xossalarini ajratib olamiz. 
Eng ahamiyatli xossalarga: 
*tashqi koʻrinish; 
*muloqotning verbal va noverbal vositalarining qoʻllanilishi; 
*kasb obraziga ich-ichidan mos kelishi – ichki «shaxsiyat»; 
* pedagogik faliyatining uslubiy xususiyatlari; 
* kasbiy yoʻnaltirilganlik. Birinchi bosqich – tashqi koʻrinish, bunda pedagog imidjining asosiy xususiyati – ilk taassurot fenomeni, yangi «vizual goʻzallik» muhim rol oʻynaydi. Oʻqituvchining umumiy koʻrinishi barkamol, oʻquvchi va uning otaonalari hamda kattalarning hurmati va ishonchini tugʻdiradigan, ularni oʻziga qarata oladigan boʻlishi kerak. Bunda oʻqituvchi kiyimining rangi, me’yorida qilingan pardoz-andoz (makiyaj), zamonaviy soch turmagi katta ahamiyatga ega. Oʻqituvchi toʻgʻrisidagi ilk taassurot uni ustoz sifatida qabul qilingan, pedagogik ta’sirini hosil qila olishi hamda bolalarga ta’sir etishi singari omillar katta ahamiyatga ega. Ikkinchi bosqichga – imidjning muhim omillaridan biri – muloqotning verbal va noverbal vositalari qoʻllashi kiradi. 
Oʻqituvchi oʻzini «taqdim etish» vazifasini oʻzi toʻgʻrisida ilk taassurot shakllantirayotgan payta amalga oshirish maqsadga muvofiq. «Verbal” deb nomlanadigan imij oʻqituvchi oyoqlarning yigʻilgan holatda turishi, qoʻllarning me’yorida harakatlanishi, ovoz tembrinng juda yuqori emasligi yoki aksincha.“Noverbal” deb nomlanadigan imij oʻqituvchi imo-ishoralari, yuz-qarashlari (mimika, aslini olganda, odamlar oʻrtasidagi axborot almashuvi boʻlib, uning asosiy maqsadi uzatilayotgan va qabul qilinaetgan axborotning tushunarliligini ta’minlashdir. Savlatini nazarda tutadigan yoqimli sifatlarni qay darajada ishlata olish bilan bogʻliq. Yaxshi sifatlar turli vaziyatlarga tezkor oʻrganishga, odamlar bilan kommunikativ aloqalar oʻrnatishga yordam beradi. Afsuski, sotsiologlarning tadqiqotlariga koʻra, faoliyat boshlayotgan oʻqituvchilarning 29 foizi oʻquvchilar bilan ilk aloqalardayoq qiyinchiliklarni boshidan kechiradilar. 
Pedagog imijining muhim tomoni – uning soʻz boyligidir. Nutq san’ati – uning egiluvchanligi, ta’sirligi, originalligidadir. Qadimgi donishmandlarning aytishicha, notiqlik san’ati – bu soʻz bilan ishontirish qobiliyatidir. Oʻquvchilar bilan muloqotda oʻqituvchi oʻzinig nutq ohangini unutmasligi kerak. Chunki oʻquvchilarning nafaqat ruhiy holati, balki ularning ishlash qobilyati ham shunga bogʻliq. Pedagog oʻz imidjini yaratishida notiqlik mahoratining oʻrni juda muhim boʻlib, maqolada notiqlik mahorati haqida ma’lumotlar berib oʻtmoqchiman. Verbal effekt quyidagilarda namoyon boʻladi: oyoqlarning yigʻilgan holatda turishi; qoʻllarning me’yorida harakatlanishi; ovoz tembrining juda yuqori emasligi yoki aksincha yuqoriligi; ifodali nutqni rivojlantirish; mazmunli nutq . Pedagogning nutqi yorqin, jozibali, ta’sirli, jarangdor, tasvir (obraz)li boʻlishi lozim. 
Nutqda jonlantiruvchi jihatlar boʻlmasa, u quruq, badhazm, zerikarli boʻladi. Nutqning mazmuni qanchalik boy, chuqur boʻlsa, uning shakli ham shunchalik rang-barang boʻlishi unga munosib jilo, sayqal berilishi, badiiy boʻyoklar bilan jozibali qilinishi, tasvirlar bilan boyitishi darkor. Buning uchun hikmatli soʻzlardan, maqol, she’riy parchalardan, oʻtkir iboralar, tasvir, qiyos va oʻxshatishlardan keng koʻlamda, biroq me’yorida foydalanishni tavsiya etamiz. Bular nutqning bezagi, koʻrki, sayqalidir. Notiq, shu bilan birga, satira, yumor, istiora, majozlardan oʻz oʻrnida, badiiy talaffuz bilan, shoirona koʻtarinki ruhda ishlatsa, uning nutqi tinglovchini oʻziga maftun etadi, gapi "shirali" boʻladi, nutqi qiyomiga yetadi, tasanno va ofarinlarga sazovor boʻladi. Pedagog soʻzlayotganda ovozning goh baland, goh past boʻlib tovlanishiga alohida e’tibor berishi kerak. Busiz jumla qanday ohangda, urgʻu, talaffuzda aytilishiga qarab turlicha ma’noni anglatishi mumkin. Qaysi bir pedagog mantiq fanidan bexabar boʻlsa, ya’ni chala-yarim fikr yuritsa, yuzaki va qisqa oʻylasa, nutkida izchillik boʻlmaydi. Fikr va soʻz, tafakkur va til mantiqan muvofiq boʻlishi shart: bayon etilmoqchi boʻlgan fikr, gʻoya, pedagogning koʻrsatmasi, va tavsiyasi ularni ifodalashga xizmat qiladigan soʻzlar bilan oʻzaro uygʻun, hamohang, mutanosib boʻlishi talab etiladi. Aks holda dili boshqa-yu, tili boshqa qabilidagi nomuvofiqlik, teskari mutanosiblik, yasamachilik roʻy beradi.
Frantsuz tilshunosi P.Buast: "Gapirayotgan odam ekadi, eshitayotgan odam hosil yigʻadi", – degan edi. Demak, notiq soʻzlagan nutqidan hosil olmoqni istar ekan, aniq oʻquvchilarning ongi va qalbiga yoʻl topmogʻi, jonli qiziqishini uygʻotishga, fikrlashga turtki berishi, his-tuygʻulariga ta’sir oʻtkazib, ularni junbushga keltirishi lozim. Bunga faqat auditoriya (tinglovchi) bilan muloqot oʻrnatilgan taqdirdagina erishish mumkin. 
Nutqiy muloqotga kirishishgan kishinnng maqsadlari doirasini umumlashgan holda quyidagilar bilan belgilash mumkin: 
1) oʻzga(lar)ga, muayyan jamoaga oʻz gʻoya va fikrlarini yetkazish orqali hamfikrlar doirasini kengaytirish; 
2) ma’naviy (ruhiy) hayotini uzaytirish orqali hayotda iz qoldirish; 
3) hukmronlikka boʻlgan intilishni amalga oshirish; 
4) shartnomaga asosan oʻz xizmat doirasida muayyan (siyosiy, iqtisodiy, moliyaviy) masalani hal etish; 
5) e’tibor qozonish; 
6) jamiyatda tutgan baland mavqeni saqlab qolish va h.k. 
Nutqda maqsadga erishish usullari uch katta guruhga boʻlinadi. 
1. Imperativ – nutqiy ta’sirning kuchga tayangan usuli. Bu usul avtoritar nutqning asosini tashkil etadi (buyruq, qoʻrqitish, shaxsiyatga tegish va sh.k.). 
2. Inontirish – demokratik nutq asosini tashkil etadi va asoslash orqali oʻz qarash va nuqtai nazarini oʻzga odam ongiga singdirish (isbotlash, tushuntirish, yoʻnaltirish va sh k ) 
3. Moyillik uygʻotish – liberal nutqning asosini tashkil etadi va axborot olish istagi bilan bogʻliq (baxs-munozara, soʻroqlash va sh.k.). Tinglovchi(lar) ongining turli aspektlariga ta’sir oʻtkazishga muvofiq tarzda nutq yoʻnalishi samaradorlikni oshirishning turli jihatlariga qaratilishi mumkin. Hissiyotni uygʻotish. Diqqatni jalb etish. Bilim tarqatish. Xohish-istak uygʻotish. 
Harakatga da’vat etish. Koʻnikmalarni shakllantirish. Ifodali nutqning 9 qoidasi:
• Suhbat mohiyatini biling 
• Suhbatdoshga hurmat bilan munosabatda boʻling 
• Mantiqiy urgʻu, toʻxtam va ishora maharatiga ega boʻling; •Jonli nutqdan foydalaning: metafora, qiyoslar; 
• Doimiy qolipdagi siyqasi chiqqan va parazit (buzgʻunchi) soʻzlarni ishlatmang ( demak, anaqa, xoʻp, ya’ni va boshqa yoqimsiz soʻzlarni ishlatish); 
• Shaxsiy jozibadorlikdan foydalaning; 
• Tillarni aralashtirib ishlatish va aktsentdan qoching ;
• Suhbatdoshni aldamang, haqiqatni notoʻgʻri talqin qilmang; 
• Nutqni drammalashtirish texnikasidan foydalaning; Insonning qanday koʻrinishga egaligi, imidji u haqida 92% tasavvur paydo boʻladi. Boshqa insonlarning e’tiborini qaratish uchun nafaqat inson chiroyli kiyinish va ozoda boʻlish kerak, balki yaxshi xususiyatlarga ham ega boʻlish kerak. 
• yoqimli suhbatdosh boʻla olish kerak; 
• nafis tabbasum qila olish darkor; 
• ehtiroslarni jilovlay olish zarur; 
• xushmuomala boʻla olish kerak. Agarda inson oʻz imkoniyatlarini toʻgʻri baholay olsa, u toʻgʻri yoʻl topa oladi. Uning doim oʻziga ishonchi boʻladi va kasbiy faoliyatida ham shaxsiy hayotda ham omadli boʻladi.
Xulosa qilib aytrganda Rahbar bu maxsus tayyorgarlik koʻrgan,boshqarishning sir-asrorlari,qonun-qoidalarini puxta egallagan malakali mutaxassisdir. Har bir menejer oʻziga xos boshqaruv uslubiga ega. Uslub-bu ishlash, boshqarishdagi oʻziga xos yoʻl,usul ma'nosini anglatadi. Rahbarning ish uslubi bu boshqaruv jarayonida u yoki bu masalani hal qilishda uning oʻziga xos yondoshishidir.Rahbar qaror qabul qilganda,uning bajarilishini tashkil etganda va qoʻl ostidagi kishilar ishini nazorat qilganda oʻz vazifalariga muvofiq ish koʻradi.Biroq,harbir rahbar bunda oʻziga xos ravishda,boshqaruv jarayonida oʻzi uchun mos boʻlgan,oz rahbarlik uslubini belgilaydigan usullar bilan harakat qiladi.Rahbarlik uslubi rahbarlarning oʻz qoʻl ostidagilari bilan aloqasida,ularning oʻzaro munosabatlarida tarkib topadi. 

Nazorat savollari: 
1. Boshqaruv amaliyotining vujudga kelishi nima bilan bogʻliq boʻlgan? 
2. Qachon menejment bilimlarning mustaqil sohasiga aylangan? 
3. Kimning ta’limi menejment zamonaviy konsepsiyasining nazariy manbasi boʻlgan? 
4. Qaysi mamlakat menejmentning vatani? 
5. Qaysi ilmiy maktab vakillari tadqiqotning asosiy obyekti sifatida inson resurslaridan samarali foydalanishga ega boʻlganlar? 
6. Qaysi ilmiy maktab vakillari boshqaruvning yakka hukmronlik tamoyilini birinchi marta ta’riflaganlar? 
7. Ilmiy boshqaruv maktabini boshlanishida kim turibdi? 
8. Olimlardan qaysi biri boshqaruvda klassik yoki ma’muriy maktabning rivojlanishiga ulkan hissa qoʻshgan? 
9. Qaysi ilmiy maktab vakillari rahbarlarni qoʻl ostidagilar haqida qaygʻurishlari uchun jonbozlik koʻrsatganlar?

